  Виталий Пронин Л. Рубальская24-тӥ куарусёнэ 70 арес тырмоз Россиысь тодмо кылбурчилы Лариса Рубальскаялы.Лариса Рубальская вордӥськиз Москваын. Школа бере ужаз библиотекаын, вал корректор, машинистка. Заочно амалэн дышетскиз Москва улосысь Н. Крупская нимо пединститутысь филология факультетын. Озьы ик йылпумъяз япон кылъёсъя курсъёсты. Собере ужаз Япониысь «Асахи» газетлэн Москваын потӥсь ёзаз кылысь кылэ берыктӥсь луыса.Ачиз верамъя, кырӟан гожъяны со кутскем янгышен, Владимир Мигуля крезьгурчиен тодматскемез бере. Солэн нырысетӥ кырӟанэз нимаське «Воспоминание», быдэстӥз сое Валентина Толкунова. Со дырысен Лариса Рубальская 600-лэсь уно кырӟан гожтӥз ни. Кылбурчи валче ужа В. Добрынин, Д. Тухманов, В. Чайка, А. Добронравов, И. Крутой но мукет крезьгурчиосын. Композиторъёс ярато солэсь кылбуръёссэ, угось чуръёсыз крезьгур вылэ умой пуксё.Арлыд сярысь эн юа[row][double_paragraph]* * *Кин ке пеймытын ӝуатэ ӵуж тылъёс...Мон тынад ӧтьымтэ уйшорбер куноед.Малы сокем мӧзмыт, ӟазырес куараед.Тон сярысь шуыло: валантэм нылкышно...Валантэм нылкышно, валантэм.Укшаськод ӧлексы бурдолы.Мӧзмыса бурдъёстэ шымыртэм.Мылкыдыд ни уг сузь лобаны...Кин-о меда мон луо тыныд?Кин-о меда мон луо тыныд?Валантэм нылкышно, нылкышно...Уг куры: простить кар.Уд вазь пумитам.Кошкеме чик уг потыДорысьтыд ӵукнапал...Мӧзмыт синъёсыд но монэ шумпотто,Валантэм луэмдэ кемалась яратко.Валантэм нылкышно, валантэм...Укшаськод ӧлексы бурдолы.Мӧзмыса бурдъёстэ шымыртэм.Мылкыдыд ни уг сузь лобаны...Кин-о меда мон луо тыныд?Кин-о меда мон луо тыныд?Валантэм нылкышно, нылкышно...* * *Маялты кезьыт киосыныдМынэсьтым тылын ӝуась бамме.Тон сыӵе кема вал мыным мурт,Сыӵе ӝог дуно, матын луид.* * *Сӥзьыл зор. Тӧл пазязкуаръёсты.Тани ми но ум быгаткеӵош луыны.Ми дырозь но озьы вал,али но озьы:Люкиським, но ӧз кысыяратонмы...[/double_paragraph][double_paragraph]***Арлыды сярысь тонЭн юа.Со уг тупа лул-мылкыдылы.Ушъяса чебер кылъёс эн утча,Вазь ай даурмеЙылпумъяны.Мон ай вань ӟардонъёстыӦй адӟы,Ай ӧй пумита ваньзэ акшанъёсты.Вань юанъёслы ӧй валэкты:Дуннеын шудо-а мон улӥ?Арлыды сярысь тон эн юа...Быдэсмонтэмзэ мон вунэтӥ.Толло ярдуре бордысь мон выльысьВамыштӥ но эктыса кошки.Малпанам мон ялан лобасько на,Оскисько зэмос эшъёсылы.Оскисько озьы ик -Бер ӧвӧл наЯратэмедлы оскиськыны.* * *Улонын номыр но ӧй возьма ни,Каллен дыши, лэся, одӥгнамлы.Синучкон но шыпыт кырмыштӥз тӥни:Дыр вуиз атай нимын вазиськыны.Мексикан сериалысь геройёсын ӵошБӧрдылӥ мон ялан ӝытъёсы.Но тонэ адӟыса, синмаськи но -Улонэ берытскиз йырчукин.Ӵок ойдо, ӵуштаськылӥ ке,Ӵок ойдо - егит ӧвӧл.Ӵуштаськылэмлэсь ӧз кыльыСюлэмам яра бервыл.Сутӥськи, ӝуай - ӧй быры,Котькудӥз янгышалля.Мон эшшо сю пол но дась наӜуаны яратыса.Вунэм кылъёсты кылӥ но -Мон выльысь егитоми.Сьӧлыко малпанъёслэсьНош берга ини йыры.Макем ческыт изьтэк потэм уйёс,Ум ӵыдӥське ӵукна люкиськыны.Кырмыштӥзы шыпыт синучконъёс:Вазь ай нимтулын вазиськыны.[/double_paragraph] [/row]Берыктӥз Зинаида Рябинина Теги: Берыктонлуд даноадямиос учлитература кылбур  